L’Ajuntament de Sagunt contracta 73 persones per a treballs mediambientals
17 de maig 2019

![Imagen 1](/media/gvxfqabq/49_maq_trabajadoresagricolas_01.jpg)![Imagen 2](/media/jkhhwmfk/49_maq_trabajadoresagricolas_02.jpg)

![](/media/nrihuags/49_c_trabajadoresagricolas_02.jpg)​_Estat actual de camins de la partida de Gausa_  
  

L’Ajuntament de Sagunt a través del Consell Agrari amb la col·laboració del Servei Públic d’Ocupació Estatal (SEPE) contractarà 73 persones del sector agrícola per tal de millorar camins i séquies del municipi i així, per una banda, evitar els problemes relacionats amb els riscos com les inundacions o els incendis i, per altra, atenuar la desocupació del sector existent a Sagunt. 

  

Els 73 treballadors, set dels quals són capatassos, es repartiran en diferents grups d’unes 10 persones per les zones de la partida de Montíver, la de Gausa i a les marjals per tal de fer els treballs de desbrossa, neteja i condicionament de desaigües de barrancs i séquies o restauració del terreny i anivellament, entre d’altres.

  

El servei valencià d’ocupació LABORA aportarà una subvenció de 213.000 euros que es completarà amb 26.000 euros de  l’Ajuntament de Sagunt per tal de sufragar salaris i materials i la durada dels contractes serà de dos mesos des de l’1 de juny

  

La zona d’actuació de la partida Montíver serà entre els camins de Torreta, Rodamilans i Montíver i les seues interseccions en el polígons 31 i 32; la zona que correspon a la partida de Gausa serà entre els camins de Gausa i Llíria i les seues interseccions, en els polígons 41, 42, 81 i 82; i en les zones de marjal es netejaran les principals séquies superficials del sistema hidràulic existent en el municipi com ara la séquia del Rei i la de Gabau.

  

El delegat i president del Consell Agrari, Enric Ariño, ha declarat que estes contractacions “**tenen una incidència social molt important ja que es contracten treballadors de l’atur agrícola i es complementa amb la campanya agrícola en els mesos que no hi ha tant de treball**”.

  

![](/media/fqvpjuxf/49_c_trabajadoresagricolas_01.jpg)  
_Estat actual del camí de Torreta_

_![](/media/w3jha0t2/49_c_trabajadoresagricolas_03.jpg)  
Estat actual de la séquia del Rei_  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contracta-73-persones-per-a-treballs-mediambientals/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contracta-73-persones-per-a-treballs-mediambientals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contracta-73-persones-per-a-treballs-mediambientals/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contracta-73-persones-per-a-treballs-mediambientals/)